སྐད་རིགས་ཀྱིས་གནས་སྟངས་དེ་མིན་མང་པོ་ཞིག་གི་འོག་ནས་ང་ཚོའི་བསམ་བློ་ལ་དབང་བསྒྱུར་བྱེད་ཀྱི་ཡོད་དེ།ཚན་རིག་ཞིབ་འཇུག་ཁག་ལས་ར་སྤྲོད་བྱུང་བ་ནི་དེ་དག་གི་ཁྲོད་ཀྱི་ཉུང་ཉུང་ཞིག་ལས་མིན།མི་ཡི་བྱ་བ་གང་སྒྲུབ་ཀྱང་སྐད་རིགས་བརྟེན་དགོས་ཏེ།ཁ་དོག་ཅིག་ལ་བགྲོ་གླེང་བྱེད་པའམ།ཡོལ་ངོས་ཐོག་གི་ནག་ཐིག་བརྩི་བ།ཡང་ན་ཁང་ཤག་ཅིག་ལ་རྒྱུས་ལེན་བྱེད་པ་སོགས་དཀྱུས་མའི་བྱ་བ་གང་རུང་ཞིག་ལ་ཐུག་ཀྱང་སྐད་རིགས་ཀྱི་ཤན་སྟོབས་ཐེབས་སྲིད་པ་རེད།ང་དང་ལས་རོགས་ཚོས་མི་ཡི་སྐད་ཆ་བཤད་པའི་བྱང་ཆ་ཚོད་བཀག་བྱེད་པ་བརྒྱུད་ནས་དེ་ཡི་བྱ་བ་སྒྲུབ་པའི་ནུས་པ་ཇེ་ཞན་དུ་གཏོང་བའི་ཚོད་ལྟ་བྱས་མྱོང་ལ།དེ་ལས་མངོན་གསལ་དོད་པོར་གནས་ལུགས་ཤིག་སྟོན་འདུག་པ་ནི།དམིགས་བསལ་སྐད་ཡིག་སོ་སོའི་ཁྲོད་ཀྱི་ཚིག་གི་སྒྲིག་ལུགས་དང་གཏམ་བཤད་ཀྱི་ཁྱད་ཆོས་སོགས་ཀྱིས་བསམ་བློའི་ཉམས་མྱོང་ལ་ཤུགས་རྐྱེན་རྒྱ་ཆེན་པོ་བྱེད་ཀྱི་ཡོད་པ་དེའོ།།ཚན་རིག་པ་ཚོས་སྨྲ་བའི་བསམ་བློ་ཞེས་པ་འདི་ནི་སྐད་རིགས་དང་སྐད་རིགས་མ་ཡིན་པ་ཕྱོགས་གཉིས་ཀྱིས་འདུས་པའི་བརྒྱུད་རིམ་ཞིག་ཡིན་པར།ད་ལྟ།མི་ཉུང་ཉུང་ཞིག་གིས་མ་གཏོགས་སྐད་རིགས་ཀྱིས་བསམ་བློ་བཟོ་བཀོད་བྱེད་སྲིད་པའི་གནས་ལུགས་འདི་ཀུན་གྱིས་མཁྱེན་གནས་སུ་གྱུར་ཡོད་དོ།།།།